Шуя

Сæрибар энциклопеди Википедийы æрмæг.

Чырыстийы райгасы аргъуан
Увеличить
Чырыстийы райгасы аргъуан

Шуя у Уæрæсейы Ивановы областы стырдæр сахартæй æртыккаг. Цæрынц дзы 68,2 мин адæймаджы.

Шуя у Уæрæсейы рагондæр сахартæй иу. Йæ бындур æвæрд æрцыд XIV æнусы, чингуытæ та йæ кой фыццаг хатт скодтой 1539-æм азы — уыцы аз Хъазаны хан Сафа-Гирей ныддæрæн кодта цалдæр уырыссаг сахары, уыдоны ’хсæн Шуя дæр.

1722-агæм аз, Персимæ цæугæйæ, Шуямæ æрбацыд Пётр I. Легендæмæ гæсгæ, ам паддзах цыдæр низæй йæхи сдзæбæх кодта æвдадзы Мадымайрамы иконæйы æххуысæй, æмæ уый фæстæ Пётры æрфæндыд уыцы иконæ Бетырбухмæ ахæссын. Бынаттон царджытæ, дзуары сурæтæн стыр аргъ чи кодтой, зæрдиагæй куырдтой паддзахы, цæмæй ма ахæстаид Мадымайрамы сурæт, æмæ паддзах уыдонимæ сразы ис.

Незамантæй Шуя уафæн амалиуæгæй цардис. XVIII æнусы та ам фæзындысты фыццаг уафæн мануфактурæтæ.

Сахары рæсугъддзинад кодтой аргъуантæ, 1917-æм азы ам ссæдз аргъуанæй фылдæр уыдис.

[баив æй] Зындгонд Шуяйы цæрджытæ

Шуяйы райгуырд зындгонд уырыссаг поэт, уырыссаг поэзийы «Æвзист æнусы» минæвар æмæ уырыссаг символизмы бындурæвæрæг Константин Бальмонт.

[баив æй] Æддаг æрмæг